Pri výbere zhotoviteľa tepelnoizolačných prác na stavbe, ktorý má na tieto práce licenciu od TSÚS n. o. alebo EUCERT, s.r.o. si vlastník vyberá aj systém zatepľovania. Kvalita prác zhotoviteľa je kontrolovaná treťou nezávislou stranou, ktorá je akreditovaným inšpekčným orgánom pre overovanie kvality stavebných prác a realizuje sa systém zatepľovania, na ktorý je doklad Vyhlásenie o parametroch na základe Nariadenia (EÚ) č. 305/2011 o stavebných výrobkoch. Kvalifikácia zhotoviteľa akreditovaným inšpekčným orgánom je požadovaná normou STN 73 2901 (čl. 3.3) a tá je záväzná cez § 43g ods. 2 Stavebného zákona v znení zákona č. 237/2000 Z. z.